A4-0296/98

Ψήφισμα σχετικά με την πρόταση Διοργανικής Συμφωνίας μεταξύ Ευρωπαϊκού Κοινοβουλίου, Συμβουλίου και Επιτροπής για τις νομικές βάσεις και την εκτέλεση του προϋπολογισμού

Το Ευρωπαϊκό Κοινοβούλιο,

- έχοντας υπόψη, τη Συνθήκη και ιδίως τις δημοσιονομικές της διατάξεις,

- το δημοσιονομικό κανονισμό και ιδίως τις διατάξεις σχετικά με τη χρηστή διαχείριση, το δημοσιονομικό δελτίο και την εκτέλεση του προϋπολογισμού, όπως τροποποιήθηκε και ισχύει σήμερα,

- τις κοινές δηλώσεις του Ευρωπαϊκού Κοινοβουλίου, του Συμβουλίου και της Επιτροπής:

α) της 4ης Μαρτίου 1975 περί καθιερώσεως διαδικασίας συννενοήσεων ((Συλλογή Συνθηκών, τόμος Ι, μέρος Ι, ΕΕ C 89 της 22.4.1975.)),

β) της 30ής Ιουνίου 1982 σχετικά με τα διάφορα μέτρα που αποσκοπούν στη διασφάλιση μιας καλύτερης διεξαγωγής της δημοσιονομικής διαδικασίας ((Συλλογή Συνθηκών, τόμος Ι, μέρος Ι, ΕΕ C 194 της 28.7.1982.)),

- τη διοργανική συμφωνία της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C 331 της 7.12.1993, σελ. 1.)),

- την κοινή δήλωση της 6ης Μαρτίου 1995 η οποία διευκρινίζει τις προϋποθέσεις εγγραφής του "ποσού που κρίνεται αναγκαίο¨στις πράξεις νομοθετικού περιεχομένου όσον αφορά τα πολυετή προγράμματα που εγκρίνονται με συναπόφαση και εκείνα που δεν υπόκεινται σε αυτή τη διαδικασία,

- το ψήφισμά του της 12ης Δεκεμβρίου 1995 σχετικά με την ανακοίνωση της Επιτροπής προς την αρχή του προϋπολογισμού για τις νομικές βάσεις και τα ανώτατα ποσά ((EE C 17, 22.1.1996, p. 27.)),

- την απόφαση του Δικαστηρίου των Ευρωπαϊκών Κοινοτήτων της 12ης Μαΐου 1998 επί της υποθέσεως αριθ. C106/96,

- τα συμπεράσματα του Τριμερούς Διαλόγου της 23ης Ιουνίου 1998 με αντικείμενο θέματα σχετικά με τη διαδικασία έγκρισης του κοινοτικού προϋπολογισμού,

- τη δήλωση της Επιτροπής στη σύνοδο Ολομελείας της 1ης Ιουλίου 1998,

- την ανακοίνωση της Επιτροπής της 15ης Ιουλίου 1998 σχετικά με τη ρύθμιση γραμμών του προϋπολογισμού των οποίων η εκτέλεση διέπεται από τη νομολογία του Ευρωπαϊκού Δικαστηρίου,

- τα συμπεράσματα σχετικά με τις νομικές βάσεις που εξήχθησαν στα πλαίσια της διαδικασίας συνεννοήσεων της 17ης Ιουλίου 1998 μεταξύ του Ευρωπαϊκού Κοινοβουλίου, του Συμβουλίου και της Επιτροπής πριν από την κατάρτιση του σχεδίου προϋπολογισμού για το 1999 από το Συμβούλιο,

- την έκθεση της Επιτροπής Προϋπολογισμών (A4-0296/98),

Α. υπενθυμίζοντας ότι οι διατάξεις των άρθρων 203 και 205 της Συνθήκης αποτελούν τη βάση για την κατάρτιση και εκτέλεση του κοινοτικού προϋπολογισμού,

Β. διαπιστώνοντας ότι η απόφαση του Ευρωπαϊκού Δικαστηρίου της 12ης Μαΐου 1998 σε συνδυασμό με τις διατάξεις της Συνθήκης δημιούργησαν το κατάλληλο πολιτικό και θεσμικό πλαίσιο που οδήγησε στα συμπεράσματα της διαδικασίας συνεννοήσεων της 17ης Ιουλίου 1998,

Γ. εκτιμώντας ότι η ύπαρξη διοργανικής συμφωνίας επί των νομικών βάσεων συμβάλλει στη δημιουργία ενός σαφούς διαδικαστικού πλαισίου 7 ότι το πλαίσιο αυτό:

α) εξασφαλίζει την ανάληψη πρωτοβουλιών ((Πιλοτικές, προπαρασκευαστικές, αυτόνομες ενέργειες και δράσεις διοικητικού χαρακτήρα που συνδέονται με τη λειτουργία των θεσμικών οργάνων,)), μέσω του κοινοτικού προϋπολογισμού 7

β) προετοιμάζει τις προϋποθέσεις θέσπισης νομικού πλαισίου όσον αφορά τη μετεξέλιξή των πιλοτικών/προπαρασκευαστικών δράσεων σε κοινοτικές ενέργειες,

Δ. πιστεύοντας ότι τέτοιες πρωτοβουλίες φέρνουν την Ένωση πλησιέστερα στους πολίτες και επιβάλλεται να τυγχάνουν επαρκούς χρηματοδότησης που να επιτρέπει να διαπιστώνεται η χρησιμότητά τους προκειμένου να μετεξελιχθούν σε πλήρεις κοινοτικές ενέργειες,

Ε. θεωρώντας ότι για την ομαλή λειτουργία αυτής της διοργανικής συμφωνίας, οι αυτόνομες ενέργειες που προτείνονται από την Επιτροπή θα πρέπει να περιλαμβάνονται στις ετήσιες κατευθυντήριες γραμμές της για τη σύνταξη του προσχεδίου προϋπολογισμού,

ΣΤ. κρίνοντας ότι η τήρηση αυτής της διοργανικής συμφωνίας παρέχει λύση στην παρούσα κατάσταση και εξασφαλίζει τους όρους για μια μακροχρόνια βιώσιμη λύση,

1. εγκρίνει τη διοργανική συμφωνία που επισυνάπτεται στο παράρτημα[semigr ]

2. κρίνει απαραίτητη, ειδικότερα για λόγους διαφάνειας και ενημέρωσης των πολιτών της Ένωσης, τη δημοσίευση της εν λόγω διοργανικής συμφωνίας στην Επίσημη Εφημερίδα των Ευρωπαϊκών Κοινοτήτων[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.

ΠΑΡΑΡΤΗΜΑ

ΔΙΟΡΓΑΝΙΚΗ ΣΥΜΦΩΝΙΑΣΧΕΤΙΚΑ ΜΕ ΤΙΣ ΝΟΜΙΚΕΣ ΒΑΣΕΙΣ ΚΑΙ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

1. Δυνάμει του προβλεπόμενου από τη Συνθήκη συστήματος, η εκτέλεση των πιστώσεων που έχουν εγγραφεί στον προϋπολογισμό για κάθε κοινοτική δράση απαιτεί την προηγούμενη έκδοση μιας βασικής πράξης.

«Βασική πράξη» είναι νομοθετική πράξη παράγωγου δικαίου η οποία παρέχει νομική βάση στην κοινοτική δράση και στην εκτέλεση της αντίστοιχης δαπάνης που έχει εγγραφεί στον προϋπολογισμό. Η πράξη αυτή μπορεί να έχει τον τύπο κανονισμού, οδηγίας ή απόφασης (Entscheidung ή Beschluss). Οι συστάσεις και οι γνώμες, καθώς και τα ψηφίσματα και οι δηλώσεις, δεν αποτελούν βασικές πράξεις.

2. Ωστόσο, μπορούν να εκτελεσθούν χωρίς βασική πράξη, και εφόσον οι δράσεις για τη χρηματοδότηση των οποίων προορίζονται εμπίπτουν στην κοινοτική αρμοδιότητα :

α) i) οι πιστώσεις που αφορούν πειραματικά πρότυπα σχέδια τα οποία αποσκοπούν στη διαπίστωση του εφικτού μιας δράσης και της χρησιμότητάς της. Οι σχετικές πιστώσεις αναλήψεως υποχρεώσεων εγγράφονται στον προϋπολογισμό για δύο μόνον οικονομικά έτη. Το συνολικό τους ύψος δεν μπορεί να υπερβαίνει τα 32 εκατομμ. ευρώ.

ii) οι πιστώσεις που αφορούν προπαρασκευαστικές δράσεις οι οποίες αποσκοπούν στην προετοιμασία προτάσεων για την έγκριση μελλοντικών κοινοτικών δράσεων. Οι προπαρασκευαστικές δράσεις υπακούουν σε μια συνεκτική προσέγγιση και μπορούν να λάβουν διάφορους τύπους. Οι σχετικές πιστώσεις αναλήψεως υποχρεώσεων εγγράφονται στον προϋπολογισμό για τρία το πολύ οικονομικά έτη. Η νομοθετική διαδικασία πρέπει να ολοκληρώνεται πριν από την λήξη του τρίτου οικονομικού έτους. Κατά τη διάρκεια της νομοθετικής διαδικασίας, η ανάληψη των πιστώσεων πρέπει να σέβεται τα ιδιαίτερα χαρακτηριστικά της προπαρασκευαστικής πράξης όσον αφορά τις σχεδιαζόμενες δραστηριότητες, τους επιδιωκόμενους στόχους και τους δικαιούχους. Επομένως, τα χρησιμοποιούμενα μέσα δεν μπορούν να αντιστοιχούν, ως προς τον όγκο τους, προς εκείνα που προβλέπονται για τη χρηματοδότηση της ίδιας της τελικής δράσης. Το συνολικό ποσό των νέων σχετικών γραμμών δεν μπορεί να υπερβαίνει τα 30 εκατομμ. ευρώ ανά οικονομικό έτος, το δε συνολικό ύψος των πιστώσεων που αναλαμβάνονται πράγματι δυνάμει των προπαρασκευαστικών δράσεων δεν μπορεί να υπερβαίνει τα 75 εκατομμ. ευρώ.

Κατά την παρουσίαση του προσχεδίου προϋπολογισμού, η Επιτροπή θα υποβάλει έκθεση για τις δράσεις που αναφέρονται στα σημεία i) και ii) στην οποία θα περιλαμβάνεται ο στόχος της δράσης, η αξιολόγηση των αποτελεσμάτων και η συνέχεια που προτείνεται να δοθεί,

β) οι πιστώσεις που αφορούν συγκεκριμένες, ή και διαρκείς δράσεις, που διαχειρίζεται η Επιτροπή δυνάμει των καθηκόντων που απορρέουν από τις προνομίες της σε θεσμικό επίπεδο, πλην του δικαιώματος νομοθετικής πρωτοβουλίας που αναφέρεται στο σημείο α), καθώς επίσης δυνάμει των ειδικών αρμοδιοτήτων που της παρέχει απ' ευθείας η Συνθήκη. Στο Παράρτημα περιέχεται κατάλογος, ο οποίος θα μπορούσε ενδεχομένως, κατά την παρουσίαση του προσχεδίου προϋπολογισμού, να συμπληρωθεί, με την ένδειξη των συγκεκριμένων άρθρων και ποσών,

γ) οι πιστώσεις που προορίζονται για τη λειτουργία κάθε θεσμικού οργάνου, δυνάμει της διοικητικής του αυτονομίας.

3. Η παρούσα διοργανική συμφωνία τίθεται σε ισχύ κατά την ημερομηνία υπογραφής της από τους αντιπροσώπους των τριών θεσμικών οργάνων.

Η συμφωνία ισχύει, από την ημερομηνία αυτή, για τη συνέχεια της διαδικασίας προϋπολογισμού 1999, καθώς και για τους προϋπολογισμούς των επόμενων οικονομικών ετών, εκτός εάν την καταγγείλει ένα από τα τρία θεσμικά όργανα.

Έγινε στ ........................, στ

Για το Ευρωπαϊκό Κοινοβούλιο Για το Συμβούλιο Για την Επιτροπή

Κατάλογος άρθρων των συνθηκών ΕΚ και ΕΚΑΕ τα οποία παρέχουν απ'ευθείας στην Επιτροπή ειδικές αρμοδιότητες που μπορούν να έχουν δημοσιονομικές επιπτώσεις στο μέρος Β (επιχειρησιακές πιστώσεις) του τμήματος ΙΙΙ - Επιτροπή - του προϋπολογισμού

Ι. ΣΥΝΘΗΚΗ ΕΚ

>TABLE>

>TABLE>

ΔΗΛΩΣΗ ΤΗΣ ΕΠΙΤΡΟΠΗΣ

σχετικά με το σημείο 2 α) ii)

______________

Η Επιτροπή δηλώνει ότι επιφυλάσσεται να προτείνει την υπέρβαση του συνολικού ανώτατου ποσού των 30 εκατομμ. ευρώ στην περίπτωση εξαιρετικών εξωτερικών περιστάσεων.